Immergewilde skons. Foto: Lekker en Vinnig
Lewer 12 Skons
500 g (4k) bruismeel
250 ml (1k) room
187 ml sprite of sprite zero
30 ml (2e) strooisuiker
melk vir bo-oor
1. Meng bestanddele behalwe melk in groot mengbak.
2. Druk mengsel met hande bymekaar, maar moenie knie nie.
3. Sprinkel bietjie meel op werksoppervlakte en druk deeg met handpalm gelyk tot ongeveer 2 cm dik.
4. Druk ongeveer 12 skons uit deeg. Plaas op bakplaat wat met bakpapier uitgevoer is.
5. Verf bietjie melk liggies oor elke skon.
6. Bak vir 12-15 minute tot goudbruin.
Bron: Lekker & vinnig: Kosblikkos
[Resep] Goue aartappels
Hierdie is n wenresep, dis al skons wat ek maak, vandat ek die Keur resepteboek ( 50 Beste gebak uit Vrouekeur, bl 37) as geskenk by my ma gekry het. Dis so lekker klam, die beste resep ooit, dit vries ook wonderlik. Leermeester of begrafnisondernemer?
Die lewe isdikwels soos skilderwerk. Alles loop tot op ŉ puntreg waarna God ŉ streep daardeur trek en van voor af beginmoet word. Die eindresultaat is egter altyd beter. Daarbenewens kan die lewe ook met ŉ mosaïek-kunswerk vergelyk word wat uit klein stukkies gebreekte glas bestaan. As ons Hom toelaat, maak God van ons gebreekte lewensglas ŉ nuwe prentjie.
Gevolglik is mislukkings is nie sondermeer sleg nie en dikwels die pilare waarop sukses gebou word en die eerste stap in die rigting na dit wat God van ons verlang. Sy planne met gelowiges is altyd groter as hul mislukkings. Soms is mislukkings net die lont wat iets groot aan die brand steek.
God leer ons deur mislukkings om te volhard en wys ons dat as plan A misluk, dat daar nog 25 letters van die alfabet oor is. Solank as wat ons mislukkings nie die gevolg van bewustelike dwaasheid is nie. Ongelukkig moet sommige mense se lewens eers uitmekaar val alvorens hulle dit agtermekaar kry.
Mislukkings is van die speserye wat aan die lewe geur gee en leer ons soms meer uit mislukkings as uit suksesse. Ongelukkig misluk baie mense omdat hulle, toe hulle op die punt van sukses was, tou opgegooi het. Misluk eerder as om nooit te probeer nie. Sodoende laat jy nooit gulde geleenthede deur jou vingers glip nie. Om dan te misluk is beter as om nooit te probeer nie.
Mislukking is nie permanent nie. Dis ŉ wond en nie ŉ tatoeëermerk nie. Mislukkings is dikwels kosbare lewenservaring en die geursel wat smaak aan uiteindelike sukses gee. Vir gelowiges is ŉ mislukking slegs ŉ oefenrondte en ’n onderwyser; nie ’n begrafnisondernemer nie. Mislukkings vertraag slegs die lewenspas, maar vernietig dit nie. Dis ŉ ompad en nie ’n doodloopstraat nie!